Νίκος Βασταρδής

Ο Νίκος Βασταρδής (1 Μαΐου 1924 - 18 Μαρτίου 2012) ήταν Έλληνας ηθοποιός.

 Βιογραφία 
Γεννήθηκε στον Πειραιά το 1924. Σπούδασε στη Δραματική Σχολή του Θεάτρου Τέχνης, του Κάρολου Κουν. Παρέμεινε κοντά στο δάσκαλό του και πρωτοεμφανίστηκε το 1942 στην Αγριόπαπια του Χένρικ Ίψεν. Μέχρι το 1944, εμφανίστηκε επίσης στα έργα: Για ένα κομμάτι γης του Κόντγουελ, όπου ερμήνευσε το ρόλο του Ντουντ, Στέλλα Βιολάντη του Γρηγορίου Ξενόπουλου και Χαρούμενα νιάτα του Πιζέ.

Μετά το Θέατρο Τέχνης «Κάρολος Κουν» συνεργάστηκε με το Θέατρο του Λαού και τους Ενωμένους Καλλιτέχνες (1945-1946), παίζοντας στον Ιούλιο Καίσαρα του Σαίξπηρ, στον Μακρινό δρόμο του Αρμπούζωφ και στο έργο του Τζορτζ Μπέρναρντ Σω Πάνω στα βράχια. Το 1947 συμμετείχε στον θίασο του Γιώργου Παππά και το 1948 στον θίασο Βασίλη Λογοθετίδη.

Στη συνέχεια, στράφηκε προς το μουσικό θέατρο όπου εργάστηκε για αρκετά χρόνια. Το 1953, μάλιστα, συγκρότησε δικό του θίασο οπερέτας, ενώ το 1955 ανέβασε διάφορες επιθεωρήσεις. Το 1956 επιστρέφει στην πρόζα και ερμηνεύει τον Βοναπάρτη στο έργο του Στέφαν Τσβάιχ Του φτωχού τ’ αρνί με τον θίασο Τζ. Καρούσου – Μαίρης Λεκκού.

 Καριέρα 
Από το 1958 μέχρι το 1962 συνεργάστηκε το το Ελληνικό Λαϊκό Θέατρο του Μάνου Κατράκη και έπαιξε στα έργα "Βασίλισσα Αμαλία" του Γεωργίου Ρούσσου (Όθων), "Το τέλος του ταξιδιού" του Ρ. Σέρριφφ (Ίμπερ), "Ο έμπορος της Βενετίας" του Ουίλλιαμ Σαίξπηρ (Βασσάνης) , "Η δίκη των πιθήκων" των Λώρενς – Λη, "Ατμόπλοιο Τζόαν Ντάνβερς" του Φρανκ Στέητον (πλοίαρχος Ρος), "Οδύσσεια" του Μανώλη Σκουλούδη, "Μαριμπέλ" του Μίγελ Μιούρα, "Βαθιές είναι οι ρίζες" των Ντ’ Υσσώ – Γκάου.

Από το 1962 μέχρι το 1964 συμμετείχε στο θίασο Έλσας Βεργή και πρωταγωνίστησε στα έργα "Το μπαλκόνι" του Ζαν Ζενέ, "Η βεντάλια της λαίδης Γουίντερμηρ" του Όσκαρ Ουάιλντ, "Ο φυγάς" του Τένεσι Γουίλιαμς.

Το 1965, ως συνθιασάρχης με τον Κατράκη και τη Βεργή, περιόδευσε στην Ευρώπη, παρουσιάζοντας αρχαίες τραγωδίες. Την περίοδο 1965-1966, έγινε συνθιασάρχης με τον Κώστα Ρηγόπουλο και την Κάκια Αναλυτή. Επαιξε στο θέατρο "Πορεία" στο έργο του Κ. Μπαλ "Αν ο κόσμος μας έβλεπε μαζί". Ακουλούθησαν τα "Ευλαβικό γύναιο" του Ζαν-Πολ Σαρτρ, στο Θέατρο "Φλόριντα" με την Τιτίκα Νικηφοράκη, "Ο Τίγρης" του Σήσγκαλ, στο Θέατρο "Βεργή", "Επιστροφή στις Μυκήνες" του Ευάγγελου Αβέρωφ και "Λεωφορείον ο πόθος" του Τένεσι Ουίλλιαμς (Κοβάλσκι), στο Θέατρο "Κάβα" θίασος Τζένης Καρέζη, "Θεοδώρα" του Γεωργίου Ρούσσου και "Η κυρία δεν με μέλει" του Σαρντού (Ναπολέων), "Βασιλιάς Ληρ" του Ουίλιαμ Σαίξπηρ, με το "Ελληνικό Λαϊκό Θέατρο" του Μάνου Κατράκη (Έντγκαρ) 1971, "Μαυρόλυκοι" του Θανάση Πετσάλη-Διομήδη, με το Εθνικό Θέατρο στο Ηρώδειο 1971-1972, θίασος Τζένης Καρέζη, "Ασπασία" του Ιάκωβου Καμπανέλλη (Ανακριτής).

Το 1973 περιόδευσε με προσωπικό θίασο στις επαρχιακές πόλεις και αμέσως μετά έπαιξε, σε συνεργασία με τη Νόρα Βαλσάμη, το έργο του Σωβαζόν "Ξενοδοχείο η ευτυχία" στο θέατρο "Όρβο". Τον επόμενο χρόνο (1974) , ως συνθιασάρχης και πάλι με την Ελένη Ερήμου, ανέβασε στο Θέατρο "Γκλόρια" το έργο του Άλκη Παπά "Σου χαρίζω τη γυναίκα μου". Ακολούθησαν τα "Δόξα και Θάνατος του Ιωακείμ Μουριέτα" του Πάμπλο Νερούδα στο Θέατρο "Διάνα" - 1978, θίασος Παπαγιαννόπουλου – Βασταρδή – Ερήμου, "Σκάνδαλο στην Τράπεζα" του Βερνέιγ – θίασος Ζωής Λάσκαρη "Φρύνη" του Γεωργίου Ρούσσου (Ευθείας). Το 1981 έκανε περιοδεία με δικό του θίασο.

Το 1982 ίδρυσε το Θέατρο "Θεμέλιο", στην οδό Λέσβου, όπου σκηνοθέτησε και πρωταγωνίστησε σε πολλά έργα: "Η κυρία με τα κρεμμυδάκια", "Τα διαστημικά χρυσάνθεμα" του Ζίντελ, "Κλειστές πόρτες" του Σαρτρ, Μάκβεθ του Ουίλιαμ Σαίξπηρ, που παίχτηκε και στο Θέατρο Λυκαβηττού, "Ως εδώ σύντροφοι" του Βασίλη Ανδρεόπουλου, "Ταξίδι μακριάς μέρας μέσα στη νύχτα" του Ευγένιου Ο' Νηλ, "Ο ιμπρεσάριος της Σμύρνης" του Κάρλο Γκολντόνι, "Προικοθήρας επί Θήρας" του Γ. Χατζιδάκη, Ιφιγένεια εν Αυλίδι του Ευριπίδη κ.ά.

Στον κινηματογράφο εμφανίστηκε σε μερικές ταινίες (Χωρίς συνείδηση, Ιπποκράτης και Δημοκρατία, Παύλος Μελάς κ.ά.), ενώ στην τηλεόραση έπαιξε σε διάφορες τηλεοπτικές σειρές (Εν τούτω νίκα, Ανακριτικό γραφείο, Πορφύρα και αίμα ή Ρωμανός Διογένης κ.ά.) και σε τηλεοπτικές διασκευές θεατρικών έργων.

 Διδασκαλία - Μεταφράσεις 
Υπήρξε για πολλά χρόνια καθηγητής της υποκριτικής στη Σχολή Γ. Θεοδοσιάδη και το 1992 ίδρυσε δική του Δραματική Σχολή που λειτούργησε στα πλαίσια του Θεάτρου "Θεμέλιο". Ήταν μέλος του Σ.Ε.Η. (με ημερομηνία εγγραφής 1-3-1943), της Εταιρείας Σκηνοθετών και της Εταιρείας Θεατρικών Συγγραφέων. Έχει μεταφράσει και διασκευάσει διάφορα θεατρικά έργα.

Πέθανε στο Σισμανόγλειο Νοσοκομείο όπου νοσηλευόταν στις 18 Μαρτίου του 2012 σε ηλικία 88 ετών. Κόρη του είναι η Ελληνίδα ηθοποιός και επιτυχημένη σεναριογράφος Άννα Αδριανού. Ο Νίκος Βασταρδής είχε αποκτήσει και έναν γιο, τον μουσικό Μάριο Βασταρδή, ο οποίος σκοτώθηκε σε ηλικία 18 χρονών στις 21 Νοεμβρίου 1984 σε τροχαίο δυστύχημα, οδηγώντας τη μοτοσικλέτα του σε δρόμο του ΨυχικούΕφημερίδα "Απογευματινή", φύλλο της 6 Φεβρουαρίου 1986, σελ. 5: "Τρία χρόνια στον οδηγό για το γιο Βασταρδή" (συντάκτης: Γιώργος Δόγας) Ανακτήθηκε από την ιστοσελίδα της Βουλής των Ελλήνων, στις 5/12/2019.

 Φιλμογραφία 
ΈτοςΤίτλοςΡόλος1950Έλα στο θείο...Κώστας1956Οι άσοι του γηπέδουΣτάθης Μανταλόζης (φωνή)1963Οι καθώς πρέπειΤο τεμπελόσκυλοΟρέστης Κλάππας1965Οι καταφρονεμένοιΠέτρος Αλουπής1969Επίσημη αγαπημένηΠέτροςΘέλω πίσω το παιδί μουσυνήγορος υπεράσπισης1971Υποβρύχιο Παπανικολήςαξιωματικός1972Χωρίς συνείδησηΠέτρος ΔελλήςΜπουμ ΤαρατατζούμΘέσπιςΙπποκράτης και δημοκρατίαΕύδημος1974Παύλος Μελάς1975Δολοφονήστε τον ΜακάριοΓιώργος1983Θύρα 7 / Η μεγάλη στιγμήΑριστοτέλης Άρχος

 Θεατρικά έργα 
ΈτοςΤίτλος1942Σουάνεβιτ1946Γιούπι γιούπι1947Γελάτε χωρίς βέτο1949Θέλω να χορεύω
Χαρούμενη Ελλάδα1950Πάμε πρίμα
Η γυναίκα με το βέτο1958Καζανόβας με το ζόρι
Ο Ρωμιός ξαναψηφίζει1970Η κυρία δε με μέλλει1974Ξενοδοχείο για τρεις1985Παράξενη δολοφονία
Τα φώτα σβήσαν στις 82006Alexander the Great

 Θεατρικές Παραστάσεις 
ΈτοςΤίτλος1951Όλα στον ανήφορο1971Ασπασία1980Άρτζι μπούρτζι και Ελλάς

 σεζόν παράσταση ρόλος θίασος θέατρο σκηνοθέτης Ελληνική Θεατρική Περίοδος 1942/1943 Η αγριόπαπια Γιένσεν Θέατρο Τέχνης «Κάρολος Κουν» Θέατρο Αλίκης Κάρολος Κουν Ελληνική Θεατρική Περίοδος 1946/1947 Παιχνίδι Γραμματέας του Κόντε Θίασος Γιώργου Παππά Θέατρο Βρετάνια Ρενάτο Μόρντο Ελληνική Θεατρική Περίοδος 1946/1947 Σατανικό τηλεφώνημα  Θίασος Γιώργου Παππά Θέατρο Βρετάνια  Ελληνική Θεατρική Περίοδος 1946/1947 Πάνω στα βράχια  Θίασος Αιμίλιου Βεάκη - Γιώργου Παππά Θέατρο Βρετάνια Τάκης Μουζενίδης Ελληνική Θεατρική Περίοδος 1951/1952 Να τι θα πη Αθήνα  Νέος Μουσικός Οργανισμός Θέατρο Ακροπόλ Απόλλων Γαβριηλίδης Ελληνική Θεατρική Περίοδος 1957/1958 Βασίλισσα Αμαλία Βασιλιάς Όθωνας Ελληνικό Λαϊκό Θέατρο Μάνου Κατράκη Θέατρο Άλσος Πέλος Κατσέλης Ελληνική Θεατρική Περίοδος 1958/1959 Φουέντε Οβεχούνα Μπαρίλντο Ελληνικό Λαϊκό Θέατρο Μάνου Κατράκη Θέατρο Άλσος Τάκης Μουζενίδης Ελληνική Θεατρική Περίοδος 1959/1960 Η δίκη των πιθήκων Χορνμπεκ Ελληνικό Λαϊκό Θέατρο Μάνου Κατράκη Θέατρο Μίμη Φωτόπουλου Τάκης Μουζενίδης Ελληνική Θεατρική Περίοδος 1959/1960 Ο Πατούχας Στρατής Ελληνικό Λαϊκό Θέατρο Μάνου Κατράκη Θέατρο Άλσος  Ελληνική Θεατρική Περίοδος 1961/1962 Οδύσσεια Ευρύμαχος Ελληνικό Λαϊκό Θέατρο Μάνου Κατράκη Θέατρο Καλουτά Μάνος Κατράκης Ελληνική Θεατρική Περίοδος 1962/1963 Η βίλλα των οργίων Σάββας Λέκκος Θίασος Κάκιας Αναλυτή - Κώστα Ρηγόπουλου Θέατρο Αναλυτή Μήτσος Λυγίζος Ελληνική Θεατρική Περίοδος 1964/1965 Ο ποπολάρος Ζέππος Πεμπονάρης Θίασος Βίλμας Κύρου Θέατρο Γκλόρια  Ελληνική Θεατρική Περίοδος 1966/1967 Έντα Γκάμπλερ Άιλερτ Λέβμποργκ Θίασος Έλσας Βεργή Θέατρο Έλσας Βέργη Κωστής Μιχαηλίδης Ελληνική Θεατρική Περίοδος 1969/1970 Η κυρία δεν με μέλει Ναπολέων Θίασος Τζένης Καρέζη Θέατρο Διάνα Κώστας Καζάκος Ελληνική Θεατρική Περίοδος 1971/1972 Οι Μαυρόλυκοι Στέφανος Εθνικό Θέατρο της Ελλάδας Ωδείο Ηρώδου του Αττικού Λάμπρος Κωστόπουλος

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

 Τηλεοπτικό θέατρο 
ΈτοςΤίτλοςΚανάλι1972Ασημένιοι γάμοιΕΙΡΤ1973Τζέιν Έιρ
Ο κοκκινοτρίχης

Τα δέντρα πεθαίνουν όρθιαΥΕΝΕΔ
ΕΙΡΤ

ΕΙΡΤ1974Σαν τις τρικυμίες του πελάγουΥΕΝΕΔ1975Θαλασσινά δράματαΥΕΝΕΔ1976Ποντικοπαγίδα
Ο Καποδίστριας

Ξενοδοχείο η Ευτυχία

Έρωτας σε στυλ ντεμοντέΕΡΤ
ΥΕΝΕΔ

ΥΕΝΕΔ

ΕΡΤ1977Κάντιντα
Ποιος είναι ο Ζαμόρ

Το άνθος του κάκτουΕΡΤ
ΕΡΤ

ΕΡΤ1980Η ΜαργαρίταΥΕΝΕΔ

 Τηλεοπτικές σειρές 
ΈτοςΤίτλοςΚανάλι197113ο ανακριτικό γραφείοΕΙΡΤ1973Εν τούτω νίκαΥΕΝΕΔ1974Οι δίκαιοι
Μεθοριακός σταθμόςΥΕΝΕΔ
ΥΕΝΕΔ1975Ένας Πυγμαλίων
Ελληνικοί μύθοι
 Ατρείδες
 Θηβαϊκός κύκλος
Τερέζα Βάρμα ΔακόσταΕΙΡΤ
ΕΙΡΤ

---

---

ΕΙΡΤ1976Τυφλή δολοφονία
Σκοτεινές δυνάμεις

Τα φώτα σβήσαν στις 8

Μια παράξενη δολοφονία

Αθάνατες ιστορίες αγάπης

Κάποιος από μας είναι προδότηςΕΡΤ
ΕΡΤ

ΕΡΤ

ΕΡΤ

ΕΡΤ

ΕΡΤ1977Πορφύρα και αίμαΥΕΝΕΔ1978Η τύχη της ΜαρούλαςΕΡΤ1979ΜαριονέτεςΥΕΝΕΔ1981Ελληνική μυθολογίαΕΤ21982ΚουκλαποθήκηΕΤ21988Κάπου, κάπως, κάποτεΕΤ21991ΛάμψηΑΝΤ11993Ο χήρος, η χήρα, τα χειρότεραΑΝΤ11994Το γελοίον του πράγματοςΑΝΤ12001Όσο υπάρχει αγάπηΑΝΤ1
 Παραπομπές 

 Εξωτερικοί σύνδεσμοι 


Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 06/2012
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν